- Sagde du noget, rabbiner? - Jeg beder bare.
- Er der en bøn til det her? - Der er en bøn til alt, Sophie.
Så ja, der er en bøn til at redde synagogen fra at synke i havet.
- Rabbiner Zucker. - Hej.
Denne vej.
Børn. Fin detalje, pastor.
Tusind tak, pastor. Det var smukt.
Tak.
Er I kun jer to?
Ingen musikere? Hologrammer?
VR? AR? Bagværk?
Det er bare os.
MINISTERIET FOR VANDSTANDSTILPASNING
For 100 år siden begyndte byggeriet af Temple Israel.
Det blev bygget af håb og af tro.
Det blev bygget af holocaustoverlevere, der kom til Sydflorida
og med hver enkelt mursten kundgjorde: "Det er vores hjem, og vi hører til her."
Jeg ved godt, at man ikke kan redde alle bygninger,
og derfor står jeg foran jer i dag,
i håbet om at ministeriet for vandstandstilpasning
vil se gunstigt på vores ansøgning om beskyttelse.
MIAMI - OVERSVØMMELSESZONE HAVSTANDSPROGNOSE
Jeg tror på, at fysisk tilstedeværelse betyder noget,
så jeg er taknemlig for at være her.
GLOBAL TEMPERATURFORANDRING +1,83 °C
HAVVANDSSTIGNING I DETTE ÅRHUNDREDE +38,61 CM
OPGIVET ZONE
De var fandeme lige herovre.
Jeg var til CRISPR Miami. Så kom jeg hjem, og jeg...
Alpha, hvor er mine nøgler?
Alphas privatlivsindstillinger er blevet sat til ikke at spore nøgler.
- Fint. Fuck af, Alpha. - Du kan prøve at bede til Gud.
Alpha, ved Gud, hvor min far har mistet sine nøgler?
Alpha kan ikke tale på vegne af hypotetiske guder.
Gabby, dónde está mis... mis "llavas"?
Det udtales "llaves," skat, men det er da bedre end i går.
Hjemmesiden anbefalede, at vi tog de her på.
Stod der, hvor mine nøgler er?
Måske gemmer Gud dine nøgler, fordi han ikke ønsker at se dig.
Hold så op.
Din farmor og farfar elsker Temple Israel.
Jeg var glad for Temple Emanu-El.
Temple Emanu-El egner sig ikke til os lige nu.
Fordi medlemmerne ved, hvad du gjorde ved mor?
- Hvorfor siger du sådan noget? - Altså sandheden?
De er her.
På med støvlerne, stump. Og sæt dig ind i bilen.
Det er en tid med mange spørgsmål.
Vi jøder har altid haft spørgsmålstegnet som vores foretrukne grammatiske tegn.
Nu hvor vi går ind i påskehøjtiden,
fornyer vi vores villighed til at udspørge verden omkring os.
I vores levetid har vi fået bugt med kræft.
Mennesker har gået på Mars. På trods af utallige angreb indefra
overlever demokratiet i USA om end uden Texas.
I år vil mange af vores påskemåltider blive tilberedt ved hjælp af solenergi.
Alligevel dukker der for hvert besvaret spørgsmål et nyt op.
Miami forandrer sig bogstaveligt talt under vores fødder.
Byen er oversvømmet en ud af fire dage.
For mange er det tid til at udvandre. Andre bliver og kæmper for deres hjem.
Ja, det er rigtigt.
I år er min bøn helt enkel:
At vores politikere i Tallahassee redder bygningen her...
...og at vi næste år alle sammen kan samles her i Miami.
En påmindelse. Min mor og jeg er værter
for vores påskemåltid for klimaflygtninge lige her i synagogen
i denne uge for femte år i træk.
Alle er velkomne.
Vi slutter af med en bøn om fred.
Rejs jer.
Min far sagde altid, at dr. Klubeck er den bedste fodlæge i Sydflorida.
Det sagde han.
Dahlia, jeg er meget taknemlig for din hjælp med træplantningen.
Hvem vil af sted? Hvem kan vente på, at de får styr på alt det pjat med nye zoner?
Ja.
- Hav det godt. - I lige måde.
- Vi kommer til at savne jer. - Tak igen.
Min familie rejser aldrig.
Vi kommer og hører dig tale, om så vi skal træde vand imens.
Det er en betryggende tanke. Meget livagtig.
- Shabbat Shalom. - Shabbat Shalom.
Ja.
Tak.
Rabbiner. Harris Goldblatt.
Ja, naturligvis.
- Og Gabriela. - Gabriela, hej.
- Davids søn. - Ja.
Og det er min datter, Alana.
Alana, dejligt at møde jer. Velkommen til Temple Israel.
- Det er Sophie, min assistent. - Hej. Velkommen.
Vi følte, vi havde behov for noget andet.
Shabbat Shalom, rabbiner.
- Sagde jeg det rigtigt? - Ja, perfekt, Gabriela.
Tror du virkelig på, at vi alle kan samles her til næste påske?
- Ja, selvfølgelig. - Hvorfor? Tror du ikke på videnskaben?
Alana vil gerne tale med dig om sin bat mitzvah.
Hun er gået til forberedelse i Temple Emanu-El, men...
Vi er sgu midt i en katastrofe.
- Betyder en bat mitzvah noget for Gud? - Den betyder noget for mig.
Og nok også for Gud.
- De venter på dig, rabbiner. - Ja, naturligvis.
Havvandsstigninger holder åbenbart ikke sabbat.
- I må have mig undskyldt. - Rart at møde dig. Shabbat Shalom.
Seriøst, Alana? Helt seriøst?
- Vi kan godt tage os af det. - Det er klart.
Beklager. Jeg bød din søn velkommen i menigheden.
Mødte du vores lille Alana?
- Hun er så alvorlig. - Ja, det er hun.
Det er morens skyld. Hun er besværlig. Hun skulle være blevet i Israel.
Jeg advarede Harris mod at gifte sig med hende.
Jeg tror, Alana savner de år, hvor hun voksede op i Haifa.
Hun sagde til mig, at hun betragter sig selv som verdensborger.
Det synes jeg er meget charmerende. Meget kosmopolitisk.
Ja. Det er mindre charmerende, at der står vand i synagogen.
Det må vi hurtigt gøre noget ved, for ellers får vi skimmelsvamp.
- Jeg har to bud. - Ja.
Gik du til Kustom, som jeg foreslog?
Wagner og United. Sidst klarede United det.
De anbefalede permanente pumper...
- ...for det sker igen. - Hvem er billigst?
Bare prøv Kustom.
Bare gå til Kustom, som min mand sagde,
for så er diskussionen lukket.
- Sats på Wagner. - I himlens navn.
Pumper er dyre. Vi skal ikke bruge penge på fremtiden.
- Det kan jo klares med pumper. - Jeg ved godt, at pengene er knappe.
Folk forlader os med deres bidrag.
Men vi skal stadig planlægge for fremtiden.
Er du sikker på, at der er en fremtid? Har du da hørt noget?
Jeg har en god fornemmelse for præsentationen.
Ja, meget positiv.
Temple Israel har gjort meget for Miami. Vi fortjener at være her.
- Det bliver anderledes. - Vælg Wagner.
- Prøv Kustom. - Var I gået til Kustom...
TJEK FILTER
Undskyld. Rabbiner?
Alana. Hvor er din far?
Jeg sagde til ham, at jeg havde dårlig mave.
Han går sikkert og spekulerer på, om jeg har en spiseforstyrrelse.
- Har du det? - Holder Gud øje med os?
Ja.
Jeg mener måske ikke bogstaveligt talt, men vi skal også holde øje med hinanden.
Okay. Det var ikke det, jeg spurgte om.
Tror du, at oversvømmelsen er straf for vores dårlige adfærd?
- Hvilken dårlig adfærd mener du? - Det hele.
- Hvorfor skulle Gud ellers gøre det? - Gøre hvad?
Havvandsstigningerne, tørken, flygtningene, sygdommene.
Han er vred. Det må han være.
Hvis Gud skabte mennesker i sit billede, hvorfor er de så nederen?
Eller udviklede vi os bare til at være nederen?
Jeg mener, at vi alle selv vælger, om vi vil være nederen eller ej.
I Toraen står der, at Gud er barmhjertig og nådig,
sen til vrede og rig på troskab og sandhed.
Min mor blev sur, fordi far valgte at knalde med Gabriela,
så hun tog en overdosis smertestillende og er nu på afvænning.
Og hun er afhængig af CRISPR-opstrammere. Hendes hud, hendes røv.
Forfængelighed er en dødssynd.
Jøder har faktisk ikke dødssynder. Vi har kun synder.
- Og vi har tilgivelse. - Min far udvikler Little Haiti.
Nu hvor højtliggende grunde er mere værdifulde,
opkøber de alle lejlighederne og sælger dem til millionærer.
Bliver han tilgivet for det...
Alana?
Der var du. Jeg troede, du sagde, du skulle på toilettet.
Jeg løj. Det har jeg lært af dig. Er du ikke stolt?
Undskyld. Alana er under stort pres for tiden.
Jeg nød vores samtale.
Du er altid velkommen til at komme og tale med mig.
Alana.
Brugte du klezmermusikken, eller valgte du at satse på Prince?
Nej, Prince virkede ikke passende, mor.
Prince er da altid passende, Marshall.
- Tja... - "Soft and Wet"? "Purple Rain"?
Det er ikke sange om klimaet, mor.
Jeg brugte klezmer og nogle sort-hvid-billeder.
Synagogen er en stor svømmepøl.
- Alle rejser væk. - Nej. Ikke alle, mor.
Vi skal være her for dem, der bliver her.
Ikke bare menigheden. Vi tager os af hele lokalsamfundet.
Jeg vil gerne se dig finde en, der kan tage sig af dig.
Hvad blev der af hende Emily? Hende kunne jeg godt lide.
Hun flyttede vist til Alberta for at bo i et kollektiv.
Hun havde et meget venligt smil.
- Måske mangler de en rabbiner i Alberta? - Mor, det her er Miami.
De lader det ikke bare forsvinde.
Alpha, hvor mange klimaflygtninge kommer der til at være i år?
Det skønnes, at der vil være 23 millioner klimaflygtninge i 2047.
Hvad er befolkningstallet i Miami, Alpha?
Befolkningstallet i Miami er 803.935.
Og hvor mange af dem er værd at redde?
Det er ikke en beregning, jeg er udstyret til at foretage.
- Må jeg komme ind? - Jeg er nøgen.
- Jeg ville bare sige godnat. - Tak, far. Så er alt jo i orden.
22. APRIL JORDENS DAG SIG SANDHEDEN
Kustoms bud er kommet, og det er helt klart lavest.
Og David Goldblatt har ringet for at spørge til zonebeslutningen.
Ja, har vi hørt noget?
Skulle vi ikke have besked i denne uge?
Det er lige blevet meldt ud, at de redder First Baptist-kirken,
Fontainebleau Hotel og hundevæddeløbsbanen i Hialeah.
Flere steder følger.
- Mr. Zucker? - Sophie, sygeplejersken er her.
- Dr. Shah kan se Dem nu. - Vi tales ved.
Der er det gamle Clash-nummer "Should I Stay or Should I Go."
Kender du det?
Darling, you got to let me know Should I stay or should I go?
If you say that you are mine
Ja, det er fra før min tid.
Pointen er, at risikofaktorerne hober sig op.
Sommeren nærmer sig. Myggesæsonen. Ekstremt varme dage stresser hjernen.
Med hendes baggrund er Miami farlig for hendes helbred.
Der er jo farligt overalt.
Vi hører, at orkansæsonen bliver den hidtil værste.
Månen slingrer som aldrig før.
Månen har slingret siden tidernes morgen.
- Den slingrer. - Det er værre nu.
- Ja, kan... Hej. - Jeg går ud fra, at lægen har sagt det?
Ja, det har han, mor. Er du sikker på, at det er det, du vil?
Vil? Verden er ikke længere interesseret i, hvad jeg vil.
Verden tænker kun på sig selv.
Du elsker at bo her.
Du elsker at spille mahjong. Du elsker smørkrabberne.
Dem laver de af blomkål i Duluth nu.
- Tak. Du elsker dr. Shah, der er her. - Jeg flytter faktisk til Milwaukee.
Jeg sagde ja til flyttetilbuddet. Det var ikke så dårligt. I kan få detaljerne.
Jeg fik en automatriffel med i købet.
Nej. Du skal da ikke flytte,
- hvis det er på grund af en riffel... - Alle mine venner siger ja til at flytte.
Enten til Milwaukee eller Duluth. Eller kirkegården.
Din mor sagde, at hun har en søster i Chicago.
Du hader da din søster.
For tiden er det alt for varmt til at hade nogen, Marshall.
Det er bedre at være med det første skib ud end med det, der aldrig nåede at sejle.
- Skal jeg tage med dig? - Skat. Det kan du ikke.
Folk har brug for dig her. De elsker dig.
Hvad er det, du plejer at sige?
- "Forkæl de plagede, og..." - "Og plag de forkælede." Ja.
Ja.
En åndelig førstehjælper,
der redder folk fra at drukne i forvirring og fortvivlelse.
Du forlod Israel for at tage dig af mig.
Måske er det, at jeg forlader Miami nu...
...min måde at tage mig af dig på.
Den 17. juni 2047.
Vejrudsigten for Miami er delvis skyet
med op til 34 graders varme og en luftfugtighed på 70%.
Bemærk, at de følgende områder er spærret af på grund af oversvømmelser:
Ocean Drive syd for 5th Street,
Coral Way mellem 22nd og I-95.
South Beach og Virginia Key er fortsat spærret af.
Jeg får vel brug for en ny dato til min bat mitzvah.
En, der hedder Max Borenstein, har min dato her,
og jeg har allerede lært den dags tekst. Historien om Noa.
Ja, den har jeg arbejdet med Max om. Historien om Noa og hans pagt med Gud.
- Den er jeg stor fan af. - Det er en dejlig historie om fornyelse.
Det er én måde at fortolke den på.
Kunne Max mon overveje at rykke til en anden dato?
Jeg kan nok godt få min far til at betale ham for at bytte,
hvis jeg lover at holde op med at gemme Gabrielas prævention.
Hvad ville du synes om, at jeg gik med til det?
Hvad ville du synes om det?
Skal vi ikke finde en ny dato til dig...
...og et nyt afsnit af Toraen?
Noget fra en lidt senere del af Første Mosebog, tror jeg.
Hvad handler det om?
Det beskriver en tid med stor fordærvelse og retfærdighed.
At straffen for onde handlinger skal stå mål med forbrydelsen.
Det, vi kalder "middah keneged middah."
Jeg havde faktisk det samme afsnit til min bar mitzvah.
Har ingen andre det?
Familien Gorin har åbenbart sagt ja til at flytte til Winnipeg,
så den dato er ledig, hvis du vil have den.
Nu er det her, rabbiner. Fra staten.
Alana, du kan jo se, om det afsnit siger dig noget.
- Sophie, hvis du vil... - Ja. Kom, min ven.
Det er et pragtfuldt...
Det er et helt særligt afsnit. Det var faktisk rabbinerens...
Rabbiner Zucker, vi må desværre oplyse,
at Temple Israel netop nu ikke kandiderer til bevarelse
hos Floridas ministerium for vandstandstilpasning.
Hvis du mener, at afgørelsen er en fejl...
For pokker.
Undskyld. Jeg vidste ikke, at der var nogen her.
- Hvem er du? - Julia. Blikkenslageren.
Marshall. Rabbineren.
Er det rigtigt? Jeg har aldrig mødt en rigtig rabbiner før.
Jeg ville ikke afbryde din snak med Gud.
Nej. Gud kunne godt have valgt en bedre rabbiner til dit første møde.
Mon Gud ved, hvor jeg skal placere fugtsensorerne til pumperne?
Måske i det skab?
Det er der, vi opbevarer Toraen. Hvis den rører jorden, skal jeg faste i 40 dage,
så det er faktisk ikke et skab.
Må jeg se den?
Den her Tora blev ramt af en ildebrand i Israel.
En skovbrand ved en flygtningelejr. Jeg fik den, den dag jeg blev rabbiner.
Hvad står der?
Alt det, man har behov for at vide for at få et retskaffent, tilfredsstillende liv.
Er du så det?
Hvad?
Tilfreds.
Lad os alle dyppe persillen i saltvand to gange.
Det er svært at glemme havet. Det er os, der dyppes.
Fire dage i denne uge.
Der er et spørgsmål mere.
- Jeg troede, der var tre. - Ja.
Ifølge bogen er der fire.
Derfor kaldes det de fire spørgsmål, Gabriela.
Nu ikke så spydig, far.
Han er ikke spydig. Han lærer hende det bare.
Når man siger nogens navn i hver eneste sætning, mor,
så er man spydig, mor.
Lad os høre det fjerde spørgsmål, Alana.
"Alle andre aftener spiser vi vores måltider, som det nu passer os.
Hvorfor sidder vi denne aften alle tilbagelænede rundt om bordet?"
Vil du tage den?
Nå ja.
"Det spørgsmål går tilbage til det gamle Rom,
hvor det var skik, at de rige lå på siden og spiste,
mens de blev opvartet af slaver og tjenere.
Vores folk så den afslappede måde at spise på som et tegn på frihed og velstand,
så vi læner os til siden og spiser seder
som en påmindelse om den tid, hvor vores folk længtes efter friheden."
- Jeg nægter at sidde tilbagelænet. - Hvorfor nu det, min skat?
Fordi der er mange mennesker lige her i Miami,
som arbejder for en løn, der holder dem under fattigdomsgrænsen,
for at andre kan spille golf.
Og andre mennesker knokler
for at forsørge deres døtre og forældre og ekskoner,
og alligevel skal de udskammes i deres egne hjem aften efter aften
for at have den store frækhed at være succesfulde i deres liv.
Jeg har et andet spørgsmål.
Der er kun fire spørgsmål. Dem klarede du flot. Nu spiser vi.
Jeg stiller mit spørgsmål.
Hvorfor gør Gud det her mod os?
Det er mit spørgsmål.
Gør hvad? Hvad er det, Gud gør?
Mener du det, far?
Ser du overhovedet, hvad der sker omkring dig?
Kan...
- Lille skat. - Alana.
- Alana, skat. - Nej, bare bliv siddende.
Alana. Det, du sagde om folk i Miami, var fint.
- Du er så empatisk. - Hvad?
Er I ikke glade for, at I fik en søn?
Ja.
- Lad os fylde vores glas igen. - Vil du række mig dit glas?
Værsgo.
Isabel?
Hop frem til det med plagerne, Marshall.
Jeg elsker den del. Gud befrier slaverne til sidst.
Men han giver sig nu enormt god tid.
Mens vi fejrer vores udfrielse af slaveriet...
...mindes vi, at friheden havde sin pris, og at den kan tages fra os når som helst.
Så lad os påskønne den tid, vi har sammen.
Det kan være den sidste.
- Godt, de hjemløse hører det. Hold da op. - Sophie.
Vi hælder en dråbe vin ud for hver af plagerne, mens vi fremsiger dem.
Blod. Frøer.
Lus. Vilde dyr.
Pest, bylder, hagl,
græshopper, mørke, de førstefødtes død.
Lus og græshopper kan vel kombineres, ikke? Så man kommer ned på ni?
Der er ikke en forslagskasse til påske.
Jeg vil gerne tilføje noget i år.
Korrupte politikere, slingrende måner,
ekstrem varme, stigende vandstand.
- Amen! - Amen.
Man kan jo godt appellere, rabbiner.
- Så der er stadig håb? - Vi slap ud af Egypten. Der er altid håb.
Vi mindes med glæde din far for den donation, der finansierede vinduet.
Ja, han elskede synagogen.
Han ville have gjort alt for at redde den. Min familie har det på samme måde.
Vi har alle haft gavn af familien Goldblatts gavmildhed.
Jeg kan huske, da du talte til bestyrelsen.
Jeg var skeptisk, men din far overbeviste mig.
Du må ikke misforstå mig. Jeg er glad for, at vi ansatte dig.
Selvom det lader til, at du gjorde i nælderne til fremlæggelsen.
Jeg har tænkt mig at appellere. Fremtrædende ledere...
- Appellere? Se dig lige. - ...fra alle trossamfundene...
Skal jeg ikke appellere?
Ved du, hvorfor Fontainebleau bliver reddet?
Eller væddeløbsbanen? Eller din gode ven pastor McGhees kirke?
Eller alle bygningerne på Biscayne Boulevard? Ved du hvorfor?
Det her er Florida, rabbiner. Det er ikke Himlen.
Vil man have tørre fødder, skal man smøre de rigtige.
- Jeg ved ikke, hvad du foreslår. - Jeg foreslår, at du ringer til min søn.
For han får ting til at ske, ikke?
Harris er en god dreng, rabbiner. Han leder dig ikke på afveje.
Okay.
Hun sagde: "Hvorfor gør Gud det mod os"?
Ja, og så løb hun op på sit værelse og hørte vejrudsigten.
Hvorfor gør Gud hvad?
Det kom hun ikke nærmere ind på,
men umiddelbart var det ikke noget godt.
At Gud har et problem med os. Især med mig.
Det er bare et spørgsmål. Spørgsmål er jo gode, ikke?
Jo, men det skal være det rigtige spørgsmål.
Må jeg lige tale med rabbineren alene, skat?
Ja, selvfølgelig.
Hvordan...
Lad mig følge dig ud.
Hvordan kan jeg hjælpe dig?
Faktisk siger min far, at det er mig, der kan hjælpe dig.
De her politikere.
Det er noget værre skidt. Det skal du ikke ønske dig at blive blandet ind i. Tro mig.
- Jeg foretrækker mit arbejde her. - Selvfølgelig. Og det er du dygtig til.
Jeg ved, at Alana allerede har gavn af din påvirkning,
og hun kan være vanskelig.
Jeg mener... Det var vi alle sammen i den alder.
Og vi sætter alle pris på det arbejde, du udfører i lokalsamfundet.
Du er en ægte menneskeven. Et "mensch," som min far ville sige.
"Mensch." Det er den fineste ros.
Ingen vinder noget på, at synagogen synker i havet, rabbiner.
Ingen.
Det kan vi nok godt blive enige om, ikke?
Ingen.
Godt.
- Hvilket afsnit har du? - Sodoma og Gomorra.
Hvad sker der der?
Gud brænder begge byer ned. De bliver totalt udslettet.
Han redder en, der hedder Lot, men forvandler hans kone til en saltstøtte,
fordi hun måske glemte noget i sit hus.
Voldsomt.
- Jeg hedder Max. Hvad hedder du? - Alana.
Du har Noa og pagten, ikke?
"Jeg sætter min regnbue i skyerne,
og den skal være tegn på pagten mellem mig og Jorden."
Seriøst?
Står der ikke noget om opblomstringen af rødalger i Tampa i år
eller koralblegningen i Biscayne Bay?
Min fars dykkerfirma måtte lukke sidste år.
Koralrevene er døde.
Kom med til min bat mitzvah.
Jeg har tænkt mig at dykke ned i menneskets forbrydelser
og guddommelig straf.
- Det vil nok interessere dig. - Tak. Jeg bliver sjældent inviteret.
Alana Goldblatt.
Se på temperaturen.
Vi er ikke engang halvvejs i århundredet, og den er allerede steget over 1,8 grader.
Orkansæsonen plejede at starte i august. Nu starter den i april.
Og Thwaites-gletsjeren på Antarktis... Hvis Gud brækker den af...
- Og det er Gud, der gør det? - ...stiger vandstanden...
Er det ikke Guds iskappe?
Okay. Så er dit spørgsmål: "Hvorfor gør Gud det?"
Eller er det: "Hvorfor stopper Gud det ikke?"
Men måske er det bedre at spørge: "Hvorfor stopper vi det ikke?"
Ikke? Måske er det også vores gletsjer.
Okay. Kan du så svare på det?
Den skriftkloge Alana Goldblatt sagde engang:
"Måske er det, fordi mennesker er nederen."
Ikke hørbluserne. Det er iskoldt i Chicago.
Kun dem af kashmir.
Det bliver altså varmt i Chicago, mor. Måske får du brug for hør.
- Jeg kommer til at savne stedet her. - Det kommer også til at savne dig.
Der er ikke meget tilbage på det nye kort ud over Little Haiti.
Gid de kunne flytte synagogen dertil.
Jeg har faktisk grund til at tro på, at synagogen bliver erklæret redningsværdig.
Temple Israel overlever.
Du får noget af hør med.
Jeg er sikker på, at du vil gøre alt for at redde det sted.
Hvornår får du besked?
Når som helst.
Alpha, hvad er straffen for at planlægge at bestikke
en embedsmand i Florida?
Bestikkelse er en alvorlig forbrydelse,
der kan straffes med op til 15 års fængsel og en bøde på $20.000.
Det er på niveau syv ud af ti i Floridas strafferetslige...
Verden tænker kun på sig selv.
Tror du, at vi kan samles til næste påske?
De anbefalede permanente pumper...
Du vil gøre alt for at redde det sted.
Det sker igen.
Du gjorde i nælderne til fremlæggelsen.
- Sats på Wagner. - Faktisk, rabbiner,
- er det mig, der kan hjælpe dig. - Pumper er dyre.
Det her er Florida. Vil man have tørre fødder, skal man smøre de rigtige.
Hej, rabbiner Zucker.
Ministeriet for vandstandstilpasning har haft mulighed for at revurdere
Temple Israels ansøgning om bevaring, og vi har godt nyt.
Det er fristende på dage som i dag og i tider som disse
at tænke over idéen om det udvalgte folk.
Udvalgt til hvad?
Udvalgt...
...til at overleve.
Jeg er glad for at kunne fortælle, at vores synagoge ikke går under.
Vi lovpriser Herren
for at bevare vores åndelige hjem,
og vi anerkender det ansvar, der følger med.
Og vi takker vores ledere i Tallahassee for denne velsignelse.
NoYeFe-47.
Jeg opfordrer alle, der endnu ikke er vaccinerede, til at blive det,
og til at indrapportere stillestående vand til myggeudryddelsescentrene.
- Rabbiner? - Ja?
Reddede Herren virkelig synagogen, eller står en mand bag? En bestemt mand?
- Hvorfor... - I giver os mad og tager så røven på os?
- Hvabehar? - Skam dig, rabbiner.
- Jeg ved ikke... - Vi stolede på dig. Os alle sammen!
I fortjener det, der er på vej!
- Vent. Hvad... - Ved du, hvad der er på vej?
Socialforsorgen, der kyler dig ud!
Mr. Goldblatt, er du okay? Du har et grimt myggestik.
Nej, det er en cyste. Dem får jeg hele tiden. Ja.
- Min søn vil gerne tale med dig. Okay? - Ja.
Hvad har du rodet mig ud i?
Når nogle vinder, taber nogle andre. Det står der vist i Toraen.
Nej, det er i basketball, ikke i Toraen.
Jeg anede ikke, at bevaringen af synagogen betød et farvel til hjemløsecenteret,
men staten kan ikke redde alting, rabbiner.
Det kan kun Gud, så vidt jeg forstår.
Hvor skal alle de folk tage hen?
Ikke for at lyde som en nar,
men teknisk set var de allerede hjemløse. Kan de ikke være det alle steder?
Vi vandt, rabbiner. Fokuser på det.
Tænk på alt det gode, du kan udrette, nu hvor vi er reddet.
Alpha, hent alt det tilgængelige materiale om Marshall Zucker.
Sociale medier, udgivne artikler, interview, indkøb?
Det hele.
Fra Alpha-arrangement den 17. juli 2037.
Vi lever i krisetider.
Ikke langt herfra har klimaflygtninge hårdt brug for mad og vand.
Og I skal vide...
- Lad mig være. - Det er, som Elie Wiesel sagde:
- Det er om din farfar, skat. - "Vi må vælge side...
Han er død.
Neutralitet hjælper undertrykkeren. Aldrig offeret."
Han sagde, det var en talgcyste. Hvem dør af en talgcyste?
Mor, lægen sagde, at det var et myggestik.
- Et myggestik. - Hvad sker der så nu, rabbiner?
Pest. Oversvømmelser. Varme.
Brande overalt i Georgia. Hungersnød i Latinamerika.
Krige i Indonesien.
Tror du stadig ikke, at Gud vil have vores opmærksomhed?
Gud bør altid have vores opmærksomhed, i både gode og dårlige tider.
Jo tættere vi er på Herren, desto tættere er Herren på os.
Sådan er det med kærlighed.
Men Alana har ret, rabbiner. Hvad er det, der sker i verden?
Altså...
- En mand er død. - Ja.
En magtfuld mand.
- Magtfuld. - En mand, der...
...der gjorde en forskel.
Altså...
Men vi skal alle sammen dø. Det er ikke livets tragedie. Det er bare afslutningen.
For at være dyrebart skal det også slutte.
Jeg kan kun sige, at...
...nogle gange indebærer tro, at vi skal gå videre uden et svar.
Udelukkende bevæbnet med en viden om, at der kommer et svar.
Med tiden.
- Kan jeg hjælpe? - Gør plads.
- Forstår du det? - Vi skal finde Harris Goldblatt.
Harris Goldblatt. Det er FBI.
Du er anholdt. Du har ikke pligt til at udtale dig.
Hans far er lige død.
Manden er i sorg.
- Gør det let for os, Harris. - Undskyld.
Hvad foregår der? Jeg er rabbiner her.
- Mr. Goldblatt er anholdt. - For hvad?
Bestikkelse af embedsmand. Planlagt bestikkelse.
- Harris? - Afpresning.
- Det tror jeg ikke på. - Jeg har gjort alt for din skyld. Og din.
Og din, rabbiner. Jeg gjorde det, der skulle til.
Det hele synker.
Og jeg er åbenbart den eneste af jer, der kan svømme.
Hvad sker der?
- Det er okay, skat. - Hvad mener du?
Vil du godt stoppe de... Stop dem ved...
Orkanen Stanley er den 41. storm i 2047.
Den forventes at ramme kysten senere på ugen som en kategori 4-orkan,
der kommer med vindstød på op til 240 km/t.
og en stormflod på omkring syv meters højde.
Kraftig regn vil føre til oversvømmelser,
og beboerne i Miamis lavtliggende områder opfordres til at søge højere op.
I dag bliver Alana Goldblatt medlem af vores menighed på sin bat mitzvah.
Hun bliver buddenes datter
og officielt ansvarlig for sine handlinger
i menighedens og Guds øjne.
Alana er en flittig og sandhedssøgende elev.
I dag fortæller Alana os om ødelæggelsen af Sodoma og Gomorra.
Første Mosebog, kapitel 19.
I ved alle sammen godt, at Gud brændte Sodoma og Gomorra ned
og dræbte 65.000 mennesker. Men spørgsmålet er hvorfor.
Hvad gjorde de for at fortjene det?
Rabbinerne taler om "middah keneged middah."
"Lad straffen stå mål med forbrydelsen."
Var de egoistiske? Var de grusomme?
Var de materialistiske, og manglede de ydmyghed?
Var de anderledes end os?
Havde I bare troet, at Gud ville bære over med jeres adfærd?
Nej.
Der er oversvømmelser fem dage om ugen, og huse står på pæle,
fordi de fattiges lig nu flyder i gaderne.
Så tag ikke fejl.
En kategori 4-straf kommer mod os med 250 km/t.
Han hedder Stan og er årets 41. storm.
- Op i røven med pagten, siger Herren. - Okay.
Alana, så er det nok.
Gud udsletter alle på kloden og starter forfra.
Hvem vælger han til at overleve? Da ikke min far. Han bestikker embedsmænd.
Jeg har ikke tid til at vente på Guds dom.
- Det er okay. Lad os holde en pause. - Derfor meldte jeg ham til politiet.
- Vil nogen stoppe hende? - Så. Nej.
Alana, nu er det nok.
Jeg må minde dig om, at du som buddenes datter skal ære din far og mor.
- Skal jeg minde dig om noget? - Rolig. Det skal nok gå.
Alpha, afspil Marshall Zucker fra den 17. juli 2037.
Vi lever i krisetider.
Ikke langt herfra har klimaflygtninge hårdt brug for mad og vand.
Og I skal vide,
at enhver politisk leder, der ikke prøver at løse situationen, er medskyldig.
Det er, som Elie Wiesel sagde: "Vi må og skal vælge side.
Neutralitet hjælper undertrykkeren. Aldrig offeret."
Men du forlod Israel, ikke?
Du lod flygtningene sejle deres egen sø.
Du aner ikke, hvad jeg oplevede i Israel.
- Eller hvorfor jeg rejste. - Jeg ved, at du bare så til,
lige her i Miami, mens dine højtelskede hjemløse misterede deres herberg.
- Jeg vidste det ikke. - Måske ville du ikke vide det.
Du kan ikke bare sige op.
Selvfølgelig kan jeg det. Det gør man, når man kaster skam over embedet.
Så vi lader en 13-årig pige fortælle os, hvor vores plads i verden er?
Måske skulle hun være rabbiner. Hun har i det mindste ikke forrådt de hjemløse.
Jeg kan ikke se problemet. Er vi bedre mennesker,
hvis vi synker ned i havet i al stilhed?
Måske havde Alana Goldblatt ret. Måske er det her Sodoma og Gomorra.
Hvad mener du, rabbiner? Ingen bliver til saltstøtter her.
Vi står til at blive reddet.
Som du selv sagde, er det næste år i Miami.
Hvad fanden?
- Skal din far i fængsel? - Fængslet i Miami er oversvømmet,
så straks efter min bat mitzvah blev han sendt op til Raiford.
- Er du så forældreløs? - Ikke teknisk set.
Min far har stadig en af sine dykkerbåde. Vi tager snart af sted.
Alpha, hvornår rammer Stanley kysten?
FLORIDA KONTAKT KL. 20
Orkanen Stanley forventes nu, at ramme kysten kl. 20.
Stormfloden forventes at blive over otte meter høj i Miami.
Hvad med høfden? Den holder da, ikke?
Høfden i Biscayne Bay er bygget til
at kunne modstå stormbølger på op til 7,5 meter.
Alana, Max skal gå nu.
Du må hellere gå.
- Ser jeg dig igen? - Hvem ved?
Fuck dem. Du reddede synagogen.
Tror du ikke, at andre religioner har problemer?
Mor.
Din far ville være stolt af dig lige nu.
- Det ved du godt, ikke? - Mor, hvorfor bruger du en avatar?
Hvad er en "atabar"?
- Er det noget sexhalløj? - Nej, det er det ikke.
Kan din søster hjælpe dig?
Gå tilbage til synagogen og sig til hende Margo Tillman,
at din mor ved, at hun plejede at give handjobs
til golftræneren på Mar-a-Lago.
De siger i nyhederne, at vi skal evakueres.
Du gjorde klogt i at rejse.
Jeg troede, du var åndelig førstehjælper. Folk har brug for dig nu.
Temple Israels folk har brug for deres rabbiner.
Nej, mor. Jeg er ikke længere deres rabbiner.
- Jeg kan ikke høre dig. Det lød... - Jeg er ikke deres rabbiner længere.
Hvad er du så?
Tag tilbage til synagogen og sig...
Varsel til alle borgere.
Høfden i Biscayne Bay er blevet brudt af orkanen Stanley.
Begiv jer højere op.
SYNAGOGE
- Hej. - Hej.
Jeg anede ikke, hvem jeg skulle ringe til. Pumperne svigter. For meget vand.
Toraen.
Okay.
Godt.
Kan du...
Okay.
- Pak den ind. - Ja, sådan. Lige præcis.
Bare... Sådan, ikke?
Det fungerer.
- Jeg tror, det kan gå. - Ja.
Vi må ud herfra.
En storm rammer en by.
- Pas på. - Det kunne være jeres. Det kunne være min.
Skybruddet fører til en oversvømmelse.
Da vandstanden stiger, tager rabbineren hen til synagogen for at redde Toraen.
Rabbineren går ud på gaden,
da Moishe, slagteren, kommer forbi i en kano. "Hop hellere op, rabbiner."
- Hvad med din bil? - Ja.
Vandet stiger hurtigt.
"Nej," siger rabbineren. "Jeg tror på, at Herren redder mig."
Vandet stiger fortsat.
Se lige derude, rabbiner.
Teknisk set er jeg vist ikke rabbiner her længere.
Se.
- Kan de se os? - Det ved jeg ikke.
Hej!
- Hej! - Hernede!
Hej! Hvad skal vi gøre?
Vi kan komme længere op.
Rabbineren forsøger at få sig selv og Toraen højere op,
da skrædderen Benjamin sejler hen til ham i en motorbåd.
"Kom, rabbiner. Vi må få dig væk herfra.
Dæmningen bryder snart sammen."
Men rabbineren vinker ham væk.
"Jeg tror på Toraen. Herren skal nok passe på mig."
Lad mig hjælpe dig, rabbiner.
Hvis du vil kalde mig Marshall...
...vil det gøre mig glad.
Og dæmningen bryder sammen.
Stormbølgen strømmer gennem byen og tager alt med sig på sin vej.
Rabbineren klamrer sig til Toraen, mens vandet bærer ham af sted,
og han ender med at sidde fast i de højeste grene på det højeste træ.
Så dukker en helikopter op i uvejret.
Hej!
Og en betjent råber til ham i en megafon.
- Hey! - "Tag stigen, rabbiner!
Det er din sidste chance!"
Men rabbineren fastholder, at Herren vil redde ham.
Og forudsigeligt nok drukner han.
Rabbineren er en gudfrygtig mand og kommer i himlen, hvor han spørger:
"Herre, min tro på dig var urokkelig.
Hvorfor reddede du mig ikke?"
Kom nu, rabbiner. Bliv nu færdig.
Så Gud vender sig mod rabbineren og siger:
"Jamen jeg sendte dig to både og en helikopter. Hvad mere vil du have?"
Nu er vi vist alle sammen hjemløse, rabbiner.
Undskyld, Elijah.
Du klarede den.
Det gjorde du også.
Jeg er glad for, at du er i live.
Det er jeg også.
Rabbiner, du svarede aldrig på mit spørgsmål.
Hvilket spørgsmål mener du, Alana? Du har så mange.
Hvis Gud elsker os, hvorfor griber han så ikke ind? Hvorfor al den lidelse?
Ja, hvorfor egentlig?
Moses stillede Gud de samme spørgsmål, du har stillet.
"Hvorfor al den lidelse?
Hvis du er så mægtig hvorfor så ikke stoppe den?"
Svarede Gud ham?
Ja, det gjorde han.
Hvad sagde han?
I bund og grund: "Hvis jeg sagde det, ville du ikke forstå det,
for du er et menneske, og jeg er Gud."
Er det svaret?
At vi er mennesker? Ja, det må det være.
Jeg tror, svaret er...
...at det er op til os.
TIL MINDE OM KATHRYN KATES 1948 - 2022
Tekster af: Eskil Hein